

**Република Србија**

**Град Крагујевац**

**Градско веће**

**Савет за координацију послова**

**безбедности саобраћаја на путевима**

**на територији града Крагујевца**

**Број:**

**Датум**

**К р а г у ј е в а ц**

На основу члана 3. став 2. Правилника о раду тела за координацију послова безбедности саобраћаја на путевима (''Службени гласник Републике Србије'' број 16/24), Савет за координацију послова безбедности саобраћаја на путевима на територији града Крагујевца (у даљем тексту: Савет), на хитној седници одржаној 28. октобра 2024.године доноси

**З А К Љ У Ч А К**

**1.** Расписује се јавни позив за подношење захтева за доделу 50 (педесет) дечјих ауто седишта за децу рођену у периоду од 1. јануара 2019.године до дана подношења захтева, чији родитељи/старатељи имају пребивалиште на територији града Крагујевца.

**2.** Утврђује се текст Јавног позива из тачке 1. овог закључка, који се налази у прилогу овог закључка и чини његов саставни део.

**3.** Рок за подношење захтева по јавном позиву је 31. октобар 2024.године до 12.00 часова.

**4.** Дечја ауто седишта обезбеђена су у поступку јавне набавке средствима опредељеним Уговором о преносу средстава по Првом јавном позиву за финансирање унапређења безбедности саобраћаја на путевима у 2024.години број 400-2319/24-I од 14. августа 2024.године који је град Крагујевац закључио са Министарством унутрашњих послова Републике Србије и Агенцијом за безбедност саобраћаја Београд.

**5.** Текст Јавног позива објавити на званичној интернет страници града Крагујевца: [www.kragujevac.ls.gov.rs](http://www.kragujevac.ls.gov.rs).

**Заменик председника Савета,**

**Дејан Ружић**